ఎర్రోళ్ల శ్రీనివాస్

ఎర్రోళ్ల శ్రీనివాస్‌ తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ రాష్ట్ర ఎస్సీ, ఎస్టీ కమిషన్‌ తొలి ఛైర్మన్‌గా పని చేశాడు. ఎర్రోళ్ల శ్రీనివాస్ న తెలంగాణ వైద్య సేవలు, మౌలిక వసతుల అభివృద్ది సంస్థ కార్పొరేషన్‌ ఛైర్మన్‌గా 15 డిసెంబర్ 2021న నియమితుడయ్యాడు.

జననం, విద్యాభాస్యం
ఎర్రోళ్ల శ్రీనివాస్ తెలంగాణ రాష్ట్రం,  సిద్దిపేట జిల్లా, చిన్న కోడూరు మండలం, గంగాపూర్ గ్రామంలో మే 5న జన్మించాడు. ఆయన ఉస్మానియా యూనివర్సిటీ నుండి పి.హెచ్.డి పూర్తి చేశాడు.

రాజకీయ జీవితం
ఎర్రోళ్ల శ్రీనివాస్ తెలంగాణ ఉద్యమంలో ఉస్మానియా విశ్వవిద్యాలయంలో విద్యార్థి సంఘం నాయ‌కుడిగా కీలకంగా పని చేశాడు. ఆయన 2001లో ఏర్పాటైన తెలంగాణ రాష్ట్ర సమితి పార్టీ అనుబంధ సంఘం తెలంగాణ విద్యార్థి విభాగం తొలి అధ్యక్షుడిగా నియమితుడై, 2003లో ఓయూ ఆర్ట్స్ కళాశాల టీఆర్‌ఎస్వీ అధ్యక్షుడిగా, 2004లో జంటనగరాల టీఆర్‌ఎస్వీ విభాగం ప్రధాన కార్యదర్శిగా, 2005-07 వరకు టీఆర్‌ఎస్వీ రాష్ట్ర ప్రధాన కార్యదర్శిగా, 2007-2010 వరకు టీఆర్‌ఎస్వీ రాష్ట్ర అధ్యక్షుడిగా, టిఆర్ఎస్ పార్టీ పొలిట్ బ్యూరో సభ్యుడిగా వివిధ హోదాల్లో పని చేశాడు. ఎర్రోళ్ల శ్రీనివాస్ తెలంగాణ రాష్ట్ర ఎస్సీ, ఎస్టీ కమిషన్‌ తొలి ఛైర్మన్‌గా 4 జనవరి 2018న నియమితుడయ్యాడు. ఆయన తెలంగాణ వైద్య సేవలు, మౌలిక వసతుల అభివృద్ది సంస్థ కార్పొరేషన్‌ చైర్మన్‌గా 15 డిసెంబర్ 2021న నియమితుడై,  22 డిసెంబర్ 2021న భాద్యతలు చేపట్టాడు.

మూలాలు

సిద్దిపేట జిల్లా రాజకీయ నాయకులు
తెలంగాణ రాష్ట్ర సమితి రాజకీయ నాయకులు
తెలంగాణ కార్పొరేషన్ చైర్మన్లు